钦定古今图书集成/理学汇编/文学典/第161卷 > 《徐师曾文体明辩》 > 《赵清献公帖》前人
## 钦定古今图书集成/理学汇编/文学典/第161卷 > 《徐师曾文体明辩》 > 《赵清献公帖》前人

清献公世号铁面，观其《与小金紫公》四帖，情词缜密
如此，与青云得路而隔同年之面者异矣。然金紫公
所以为清献所敬，岂专以同年之故。帖中如《废榷酤》
一节，宜清献之心服也。时清献守虔，故有“贵部犹尔，
赣州可知”之叹。后二百年，赣宿重兵，州计颛仰于酤，
日拥至数倍旧额，未知有金紫清献辈，人稍弛张弓
之势否？览卷慨然。